გიორგი მარგველაშვილი

გიორგი მარგველაშვილი (დ. 4 ეკენია, 1969, ქართი) — საქორთუოშ პრეზიდენტი 2013 წანაშ 17 გერგობათუთაშე 2018 წანაშ 16 ქირსეთუთაშა. ქორთუ პოლიტიკოსი, ფილოსოფოსი.

ბიოგრაფია
გიორგი მარგველაშვილქ დებადჷ ქართის, ინჟინერ თეიმურაზ მარგველაშვილიშ (დ. 1938) დო ფსიქოლოგ მზეანა გომელაურიშ (დ. 1933) ფანიას.

გათუ ქართიშ N1 საჯარო სკოლა. 1987-1992 წანეფს გურაფულენდჷ ივანე ჯავახიშვილიშ ჯოხონობაშ ქართიშ სახენწჷფო უნივერსიტეტის. 1993-1994 წანეფს გურაფულენდჷ ცენტრალური ევროპაშ უნივერსიტეტის (Central European University), დიპლომიშ უკულიან კურსის სოციოლოგიას (პრაღა, ჩეხეთი).გიორგი მარგველაშვილიშ ბიოგრაფია მუშენდჷ: 1992-1995 წანეფს ტურისტულ კომპანიას საგვალო ტურიზმიშ გიდო; 1994-1995 წანეფს „ბიზნეს დღიურებიშ“ მარკეტინგიშ დეპარტამენტიშ უნჩაშო; 1996-1997 წანეფს რდჷ ქართიშ ზოხორინელი უნივერსიტეტიშ ლექტორი ფილოსოფიას დო კულტურას.მი რე გიორგი მარგველაშვილი? 1995-2000 წანეფს ოერეფოშქაშე ურთიართალეფიშ ერუანულ დემოკრატიული ინსტიტუტიშ აბანობური ხემანჯღვერალაშ - პროგრამაშ კონსულტანტი. 1998 წანას მიაჩჷ დოქტორიშ ხარისხიქ ფილოსოფიას. 

2000-2006 დო 2010-2012 წანეფს საქორთუოშ ოჯარალუ საქვარეფიშ ინსტიტუტიშ რექტორი რდჷ. 2006-2010 წანეფს საქორთუოშ ოჯარალუ საქვარეფიშ ინსტიტუტიშ ორკვიე დეპარტამენტიშ უნჩაში.გიორგი მარგველაშვილი — ბიოგრაფიული ჩინებეფი 

პოლიტიკა
2011 წანაშე აქტიურო მიშელჷ პოლიტიკაშა. გჷშმეშჷ ბიძინა ივანიშვილიშ დო „ქორთული ოცნებაშ“ ალმარინჯეთ. ოპარლამენტე ეშაგორუეფს კოალიციაშ გომორძგუაშ უკული, 2012 წანაშ 25 გჷმათუთას დარინეს განათებაშ მინისტრო. 2013 წანაშ 11 მესის კოალიცია ქორთულ ოცნებაქ პრეზიდენტალაშ კანდიდატო წჷმარინუ„ქორთული ოცნებაშ“ საპრეზიდენტო კანდიდატი გიორგი მარგველაშვილიე . ეშაგორუეფს კათინიშ გეშა გიორგი მარგველაშვილქ ქიდიტუ მინისტრიშ პოსტი 2013 წანაშ 18 კვირკვეს. 27 გჷმათუთაშ ოპრეზიდენტე ეშაგორუეფს თიქ ხონარეფიშ 62% ეჭოფჷ დო ეშაგორილქ იჸუ საქორთუოშ პრეზიდენტო.

დორხველი რინა
ოდაბადური ქორთულიშ მოხ უჩქჷ ინგლისური დო რუსული.გიორგი მარგველაშვილიშ ბიოგრაფიული ჩინებეფი მუში ჰობი რე ფელური დო ცხენენდობა. ჸუნს ოსურსქუა ანა, ნამუთ დაბადებული რე 1993 წანას დო გურაფულენს საქორთუოშ ოჯარალუ საქვარეფიშ ინსტიტუტის. მუში მაჸალე ოსური რე არტისტი დო ხანტუ მაკა ჩიჩუა.გიორგი მარგველაშვილიშ ბიოგრაფია 

რესურსეფი ინტერნეტის

საქორთუოშ პრეზიდენტიშ ოფიციალური საიტი 
პრეზიდენტალაშ კანდიდატიშ ოწმოხოეშაგორუე პროგრამა 

სქოლიო

კატეგორია:ქორთუ ფილოსოფოსეფი
კატეგორია:საქორთუოშ განათებაშ დო მენცარობაშ მინისტრეფი 
კატეგორია:დუნაბადი 1969
კატეგორია:საქორთუოშ პრეზიდენტეფი